ભારતીય સંસ્કૃતિમાં જેટલું મહત્ત્વ લગ્નજીવનનું છે તેટલું જ મહત્ત્વ વૃક્ષોનું પણ છે. આજે જ્યારે પર્યાવરણ બચાવવાની તાતી જરૃરિયાત ઊભી થઇ છે ત્યારે અનેક પર્યાવરણપ્રેમીઓ લગ્નપ્રસંગ અને વૃક્ષારોપણને સાંકળીને તેનું મહત્ત્વ લોકોનાં મનમાં ઠસાવવાની પહેલ કરવા લાગ્યા છે. કચ્છ જેવા સૂકા વિસ્તારમાં વૃક્ષોનું અનોખું માહાત્મ્ય છે. વૃક્ષારોપણ કરવું સહેલું છે પણ વૃક્ષ ઉછેરવું અઘરું. આથી હવે લગ્નપ્રસંગ વખતે નવદંપતીના હસ્તે અને તેમના માટે વડીલોના હસ્તે વૃક્ષારોપણ કરાવીને વૃક્ષોના સંવર્ધન તથા જતનના શપથ લેવડાવાય છે.